Glavna skupština zajedničkog poduzeća 11. srpnja 1983. odlučila je povećati upisani kapital društva. Za to je povećanje bila potrebna izmjena statutâ zajedničkog poduzeća.

Kao razlog za taj zahtjev navedena je važnost iskustva koje bi industrija nuklearne energije u Njemačkoj, Europi i svijetu stekla na temelju radova povezanih s konačnim gašenjem i razgradnjom elektrane. To se stajalište temeljilo na činjenici da je THTR 300 bio najveći reaktor svoje vrste na svijetu i da je jedinstvena konfiguracija postrojenja, posebno u pogledu omotača, pružala jedinstvenu priliku za stjecanje iskustva o rezultatima i troškovima čuvanja u zaštitnom omotaču.

Odlukom od 16. studenoga 1992. Vijeće je produljilo primjenu povlastica danih HKG-u do datuma isteka važenja Odluke 74/295/Euratom.

HKG je provodio program razgradnje nuklearne elektrane do faze čuvanja u zaštitnom omotaču te je nakon toga predložio provedbu programa nadzora predmetnih nuklearnih postrojenja.

Dopisima od 9. veljače i 6. ožujka 1990. članovi HKG-a podnijeli su zahtjev za produljenje primjene danih povlastica do isteka HKG-ova statusa zajedničkog poduzeća i za prilagodbu tih povlastica tadašnjoj situaciji poduzeća zbog koje su bili potrebni dodatni financijski doprinosi koji se u poreznom smislu smatraju unosom imovine.

Gospodarske i tehničke poteškoće te poteškoće u opskrbi gorivnim elementima, uz probleme s dobivanjem odobrenja za ponovno pokretanje elektrane zbog financijskih nesigurnosti, dovele su do odluke, donesene 1. rujna 1989., da se elektrana odmah konačno ugasi.

HKG je konačno 1. lipnja 1987. pustio THTR u komercijalni pogon. Elektrana je radila do 29. rujna 1988., kada je ugašena. Tijekom tog razdoblja rad je prekinut u više navrata zbog kvarova.

U svojoj obavijesti Europskoj komisiji njemačka vlada podržala je zahtjev HKG-a za produljenje statusa zajedničkog poduzeća. Međutim, produljenje je trebalo odobriti samo do 31. prosinca 2017., a ne za dodatnih 25 godina kako je zatražio HKG, jer su njemački aranžmani financiranja istjecali na taj datum.

Projekt THTR 300 i dalje bi primao znatnu potporu njemačke vlade i savezne zemlje Sjeverne Rajne-Vestfalije. To je bilo predviđeno ugovorom o kontroliranoj razgradnji projekta THTR 300 sklopljenim 1989., na temelju kojeg se, između ostaloga, plaćao hladni pogon postrojenja THTR 300 nakon 31. prosinca 2009.

Primarna važnost za razvoj nuklearne industrije u Zajednici, koja je bila nužna za dodjelu statusa „europskog zajedničkog poduzeća”, već je prepoznata Odlukom Vijeća od 16. studenoga 1992. o produljenju primjene povlastica danih zajedničkom poduzeću HKG, tj. u trenutku gašenja postrojenja THTR 300. Isto tako uzelo se u obzir da u Zajednici ne postoje usporedivi programi gašenja elektrane do faze čuvanja u zaštitnom omotaču te očuvanja i praćenja takvog stanja „zaštićenog postrojenja”. Utvrđeno je i da bi provedba tih programa dovela do korisnog iskustva za nuklearnu industriju i budući razvoj nuklearne energije u Zajednici.

HKG je očekivao važne nalaze na temelju konačne razgradnje postrojenja, radova na razgradnji na daljinu i u samoj jezgri. Osim toga, uklanjanje unutarnje površine RCRPV-a (stezni elementi nisu se mogli jednako opustiti) i rastavljanje 550 Mg radioaktivno kontaminiranih keramičkih komponenti ugrađenih unutar RCRPV-a dovelo bi do novih saznanja o razgradnji visokotemperaturnih reaktora.

Dopisom od 26. travnja 2010. Hochtemperatur-Kernkraftwerk GmbH (HKG), Hamm, zatražio je dodatno produljenje statusa zajedničkog poduzeća, koji je prvotno uspostavljen Odlukom 74/295/Euratom i već je jednom produljen Odlukom Vijeća od 7. svibnja 2002., za 11 godina s učinkom od 1. siječnja 1999. To je produljenje trebalo uključivati i primjenu oslobođenja od poreza na promet nekretnina, poreza na nekretnine i poreza na dobit po osnovi kamate na dugoročne zajmove koja su odobrena istodobno.

Na temelju prijedloga Komisije Vijeće je 7. svibnja 2002. produljilo status zajedničkog poduzeća i primjenu povlastica danih HKG-u do 31. prosinca 2009.

Međutim, budući da su se sporazumi o financiranju aktivnosti HKG-a koje su sklopili Savezna Republika, savezna zemlja Sjeverna Rajna-Vestfalija, HKG i njegovi članovi primjenjivali samo za razdoblje do 31. prosinca 2009., Komisija je predložila da Vijeće, u skladu s razdobljem dogovorenim između njemačkih tijela i HKG-a, odobri produljenje statusa zajedničkog poduzeća i povlastica danih HKG-u za isto razdoblje, odnosno do 31. prosinca 2009.

HKG je dodao da su Savezna Republika, savezna zemlja Sjeverna Rajna-Vestfalija, HKG i njegovi članovi 13. studenoga 1989. sklopili okvirni sporazum radi dovršetka završne faze projekta THTR 300. Tim okvirnim sporazumom i izmjenom od 18. prosinca 1996. uređuju se faze do 2009., uključujući načine financiranja aktivnosti HKG-a.

Cilj HKG-a bio je provesti program razgradnje nuklearne elektrane smještene u Uentropu (okrug Unna) u Saveznoj Republici Njemačkoj do faze čuvanja u zaštitnom omotaču i, nakon toga, provesti program nadzora zaštićenih nuklearnih postrojenja.

NAJNOVIJI DOGAĐAJI

Dopisom od 7. listopada 2021. Hochtemperatur-Kernkraftwerk GmbH (HKG), Hamm, zatražio je dodatno produljenje statusa zajedničkog poduzeća koji je prvotno uspostavljen Odlukom 74/295/Euratom i već je dvaput produljen Odlukom Vijeća od 7. svibnja 2002. za 11 godina s učinkom od 1. siječnja 1999. i Odlukom Vijeća od 17. lipnja 2011. za osam godina s učinkom od 1. siječnja 2010. To produljenje trebalo bi uključivati i primjenu oslobođenja od poreza na promet nekretnina, poreza na nekretnine i poreza na dobit po osnovi kamate na dugoročne zajmove koja su odobrena istodobno. HKG je usto zatražio oslobođenje od svih neposrednih poreza kojima bi inače mogla podlijegati zajednička poduzeća, njihova dobra, imovina i prihodi. Zatražio je da se to oslobođenje provede na najobuhvatniji mogući način i da se primjenjuje od 1. siječnja 2018. Radi jasnoće, ali ne kao konačan popis, HKG je tražio oslobođenje od sljedećih neposrednih poreza koji se primjenjuju u Njemačkoj:

–Körperschaftsteuer (porez na dobit),

–Solidaritätszuschlag („doprinos za solidarnost” na porez na dobit),

–Gewerbesteuer (lokalni porez na poslovanje),

–Grunderwerbsteuer (porez na promet nekretnina),

–Grundsteuer (porez na nekretnine).

Izjava njemačke vlade o zahtjevu HKG-a za produljenje statusa zajedničkog poduzeća

U svojim obavijestima Europskoj komisiji od 23. travnja 2021. i 6. svibnja 2022. njemačka vlada podržala je zahtjev HKG-a za produljenje statusa zajedničkog poduzeća, posebno iz razloga navedenih u nastavku.

Faza čuvanja THTR-a u zaštitnom omotaču trajat će dulje od razdoblja koje je trenutačno planirano. Ta je faza ugovornim aranžmanima između savezne vlade, savezne zemlje Sjeverne Rajne-Vestfalije, HKG-a i njegovih članova financijski osigurana do 31. prosinca 2022.

S obzirom na neuobičajeno dugu fazu čuvanja u zaštitnom omotaču koja se očekuje za THTR, a posebno na kasnije rastavljanje reaktorske tlačne posude od betona (RCRPV), mogu se očekivati nova saznanja o razgradnji nuklearnih postrojenja. Osim toga, naknadno rastavljanje reaktorske posude, za koje još nema dovoljno praktičnog iskustva, imat će znatan utjecaj na troškove. U tim je okolnostima ključno daljnje sudjelovanje društva za upravljanje HKG i njegovih članova, a produljenje statusa „europskog zajedničkog poduzeća” u načelu je objektivno opravdano.

HKG je od Glavne uprave Komisije za energetiku zatražio produljenje statusa „europskog zajedničkog poduzeća” do 31. prosinca 2027. Međutim, aranžmani financiranja trenutačno su planirani tek do kraja 2022., a Vijeće Europske unije u svojoj je odluci od 17. lipnja 2011. ponovilo da je taj rok odlučujući razlog za ograničavanje trajanja primjene povlastica koje treba dati, tako da je Ministarstvo financija savezne zemlje Sjeverne Rajne-Vestfalije, na koju utječu porezne povlastice, odobrilo produljenje statusa „europskog zajedničkog poduzeća” samo do 31. prosinca 2022. Savezna vlada nema nikakvih zadrški u pogledu određivanja takvog roka, a Savezno ministarstvo obrazovanja i istraživanja, osim toga, ne vidi razlog zbog kojeg bi status „europskog zajedničkog poduzeća” nužno trebao biti odvojen od trajanja prethodno navedenog financijskog aranžmana.

Njemačka vlada stoga podržava produljenje statusa „europskog zajedničkog poduzeća” HKG-a do 31. prosinca 2022.

ZAKLJUČCI

Komisija smatra da su argumenti koje je Vijeće 2011. prihvatilo za produljenje HKG-ova statusa zajedničkog poduzeća i dalje valjani; naime, poduzeće i dalje obavlja iste aktivnosti u nepromijenjenom kontekstu.

Aranžmani o financiranju djelatnosti HKG-a sklopljeni između Savezne Republike Njemačke, savezne zemlje Sjeverne Rajne-Vestfalije, HKG-a i njegovih članova primjenjuju se samo za razdoblje do 31. prosinca 2022.

Komisija stoga predlaže da Vijeće u skladu s razdobljem dogovorenim između njemačkih vlasti i HKG-a odobri produljenje statusa zajedničkog poduzeća do 31. prosinca 2022.

2.PRAVNA OSNOVA